wickkiey/tamil-wikipedia-chunked huggingface dataset:
# கேரி தோக்கரி

## வாழ்க்கை

1988 ஆம் ஆண்டு செப்டம்பர் மாதம் 17 ஆம் தேதியன்று குடிபோதையில் இருந்த சாமுவேல் பிராங் டவுனி என்பவர் காவல்துறை அதிகாரியான தோக்கரியை நெற்றியில் சுட்டார். . முன்னதாக சாமுவேல் பிராங் டவுனியின் அண்டை வீட்டார் கொடுத்த புகாரின் பேரில் தோக்கரி டவுனியை விசாரணை செய்து கண்டித்தார். காவல்துறையினரை பழிவாங்க விரும்பியதால் தோக்கரியை சுட்டதாக டவுனி பின்னர் காவல்துறையினரிடம் கூறினார். டவுனிக்கு 37 ஆண்டுகள் சிறைத்தண்டனை விதிக்கப்பட்டது. தோக்கரி தொடர்ச்சியான பதிலளிக்க இயலாத விழிப்புணர்வு நோய் நிலையை அடைந்தார் . அவ்வப்போது சில கண் சிமிட்டல்கள் மற்றும் கூக்குரல்களைத் தவிர இவரால் வேறு எந்த தொடர்பும் கொள்ள முடியவில்லை. இந்நிலை மூளையின் ஒரு பகுதி இன்னும் வேலை செய்வதைக் குறித்தது என்றாலும் தோக்கரி சுயநினைவில் இல்லை.  
திங்கட்கிழமை, பிப்ரவரி 12, 1996 ஆம் ஆண்டு பிப்ரவரி மாதம் 12 ஆம் தேதி திங்கட் கிழமையன்று தோக்கரி பேச ஆரம்பித்தார். பழைய நண்பர்களை அடையாளம் கண்டுகொண்டார், தனது குதிரைகளின் பெயர்களை நினைவு கூர்ந்தார், முகாம் பயணங்களை நினைவு கூர்ந்தார். செவ்வாய்கிழமை அவர் குறைவாகவே பேசினார், அடுத்த நாள் முதல் பேசவே இல்லை.  
பேசத் தொடங்கிய நான்கு நாட்களுக்குப் பிறகு, உயிருக்கு ஆபத்தான தொற்று காரணமாக தோக்கரி நுரையீரல் அறுவை சிகிச்சைக்கு உட்படுத்தப்பட்டார்.
# முண்டகக்கண்ணியம்மன் கோயில், சென்னை

**முண்டகக்கண்ணியம்மன் கோயில்** இந்தியாவின் தமிழ்நாட்டின் தலைநகரமான சென்னையில் மயிலாப்பூரில் உள்ள ஓர் அம்மன் கோயிலாகும்.
# முண்டகக்கண்ணியம்மன் கோயில், சென்னை

## அமைவிடம்

லஸ்சில் இருந்து சாந்தோம் செல்லும் சாலையில் இடதுபுறத்தில் பெரிய வளைவு காணப்படும். அந்த வழியில் சென்று கோயிலை அடையலாம். அம்மன் சன்னதிக்குப் பின்புறத்தில் விழுதுகள் இல்லாத அபூர்வ கல்லால மரமும் புற்றுடன்கூடிய மூன்றடி கல்நாகமும் உள்ளது. கல்லால மரத்தைத் தல மரமாக வணங்குகின்றனர்.
# திராங்கானு ஆறு

**திராங்கானு ஆறு** என்பது (மலாய்: *Sungai Terengganu*; ஆங்கிலம்: *Terengganu River*) மலேசியாவின் கிழக்குக் கரை மாநிலமான திராங்கானு மாநிலத்தில் உள்ள ஆறு. இந்த ஆறு உலு திராங்கானு மாவட்டத்தில் உள்ள கென்யிர் ஏரியில் *(Lake Kenyir)* உருவாகிறது.  
திராங்கானு மாநிலத்தின் தலைநகரான கோலா திராங்கானு வழியாக பாய்ந்து தென் சீனக் கடலில் கலக்கிறது. இதன் பாதையில் சுல்தான் மகமூட் பாலம் *(Sultan Mahmud Bridge);* மனிர் பாலம் *(Manir Bridge);* புலாவ் செகாட்டி பாலம் *(Pulau Sekati Bridge);* கோலா திராங்கானு பாலம் *(Kuala Terengganu Drawbridge)* என நான்கு பாலங்கள் உள்ளன..  
திராங்கானு ஆற்றின் முக்கிய துணை நதிகள்: நெருஸ் ஆறு; பெராங் ஆறு; தெர்சாட் ஆறு; தெலிமோங் ஆறு ஆகிய நான்கு ஆறுகள். திராங்கானு ஆற்றுப் படுகையில் மொத்த நீர்ப்பிடிப்பு பகுதி 5000 சதுர கி.மீ. ஆகும்.
# திராங்கானு ஆறு

## பொது

இந்த ஆற்றில் சில தீவுகளும் உருவாகி உள்ளன. கரையோரத்திற்கு அருகில் இந்த ஆறு மெதுவாக வளைந்து செல்வதால் சிறு தீவுகள் உருவாகி உள்ளன. டூயோங் தீவு *(Pulau Duyong);* டூயோங் கெச்சில் தீவு *(Pulau Duyong Kecil);* வான் மேன் தீவு *(Pulau Wan Man)* ஆகிய தீவுகள் உருவாகி உள்ளன.  
திராங்கானு ஆற்றின் துணை ஆறுகள் செல்லும் வழிகளில் ரப்பர் தோட்டங்கள், தென்னைத் தோட்டங்கள், எண்ணெய்ப் பனைத் தோட்டங்கள்; மீன்வளர்ப்புப் பண்ணைகள், வணிகத் தொழில்கள், நகர்ப்புற கிராமப்புறக் குடியிருப்புகள் போன்ற பல்வேறு சமூகப் பொருளாதார நடவடிக்கைகள் மிகுதியாக உள்ளன.  
கோலா திராங்கானு மற்றும் கோலா பெராங் *(Kuala Berang)* நகரங்களில் மக்கள் தொகையின் அடர்த்தி அதிகமாக உள்ளது. ஒவ்வோர் ஆண்டும் நவம்பர் முதல் மார்ச் வரை வடகிழக்குப் பருவமழைக் காலம். அந்தக் காலத்தில் திராங்கானு ஆற்றுப் படுகையில் கனமழை பொழிவது வழக்கமாக உள்ளது.
# டோக்கியோ பல் மருத்துவக் கல்லூரி

**டோக்கியோ பல் மருத்துவக் கல்லூரி** (*Tokyo Dental College*) சப்பான் நாட்டின் டோக்கியோவின் சியோதா-கூ நகரில் அமைந்துள்ளது. தனியார் பல்கலைக்கழகமான இது முன்னோடி கல்லூரியாக 1890 ஆம் ஆண்டில் நிறுவப்பட்டது. 1946 ஆம் ஆண்டில் ஒரு பல்கலைக்கழகமாக பட்டயப்படுத்தப்பட்டது.  
சப்பான் முழுவதும் பல் மருத்துவம் கற்பிப்பதில் பிரத்தியேகமாக நிபுணத்துவம் பெற்ற ஒரே நிறுவனம் டோக்கியோ பல் மருத்துவக் கல்லூரியாகும்.  
கல்லூரியின் பாடநெறி திட்ட்டம் ஆறு ஆண்டுகளுக்கும் மேலாக உள்ளது. இங்கு மாணவர்கள் ஆண்டுக்கு பத்து மாதங்கள் படிக்கின்றனர். வேதியியல் மற்றும் இயற்பியல், உடற்கூறியல் மற்றும் திசு அமைப்பியல் (பொது மற்றும் பல் மருத்துவம்) மற்றும் உடலியல் போன்ற பாடங்களை புதிய மாணவர்கள் படிக்கின்றனர். இளைய மாணவர்கள் நோயியல் (பொது மற்றும் பல் மருத்துவம்), பாக்டீரியாவியல், உலோகவியல், செயற்கை பல் மருத்துவம் மற்றும் பிற பாடங்களில் கவனம் செலுத்துகிறார்கள். மூத்த மாணவர்கள் ஆய்வு, வாய்வழி அறுவை சிகிச்சை, பற்சீரமைப்பு, அறுவை சிகிச்சை பல் மருத்துவம், செயற்கைப் பல், பல்லின் வெளிப்படும் பரப்பை வலுப்படுத்துதல், காணமல் போன பற்களை மாற்றுதல் தொடர்பான ஆய்வு மற்றும் பயிற்சிகளை மேற்கொள்கின்றனர்.
# நிழலி கவுண்டம்பாளையம்

**நிழலி கவுண்டம்பாளையம்** என்பது தமிழ்நாட்டின் திருப்பூர் மாவட்டத்தில் உள்ள காங்கேயம் தாலுக்காவில் உள்ள ஒரு கிராமம் ஆகும். இது ஊதியூர் - கொடுவாய் சாலையில் அமைந்துள்ளது.  
கிராமத்தில் நடுநிலைப்பள்ளி மற்றும் கோவில்கள் உள்ளன.  
திராவிட முன்னேற்றக் கழகம் (திமுக), அனைத்திந்திய அண்ணா திராவிட முன்னேற்றக் கழகம் (அதிமுக) மற்றும் பாரதிய ஜனதா கட்சி (பாஜக) ஆகியவை இங்கு முக்கியமான அரசியல் கட்சிகளாகும் .
# Module:Ustring

require('strict')
return setmetatable({}, {
__index = function(t, k)
local what = mw.ustring[k]
if type(what) ~= "function" then
return what
end
return function
local fargs = .args
local fargsused = { tag = true }
local args = {}
local str_i = 1
while fargs['s' .. str_i] do
fargsused['s' .. str_i] = true
args[str_i] = fargs['s' .. str_i]
str_i = str_i + 1
end
for i, v in ipairs(fargs) do
fargsused[i] = true
args[i + str_i - 1] = tonumber(v) or v:gsub("^\\", "", 1)
end
if not fargs.tag then
return (what(unpack(args))) -- Outside parens truncate to first result avoiding tail call
end
local tagargs = {}
for x, y in pairs(fargs) do
if not fargsused[x] then tagargs[x] = y end
end
return :extensionTag{name = fargs.tag, content = what(unpack(args)), args = tagargs}
end
end
})
# தெபே நாரேஞ்சு

**தெபே நாரேஞ்சு**, *தெபபே-இ நரேஞ்சு*, ஆப்கானிஸ்தானின் காபூலுக்கு அருகிலுள்ள ஐந்து அல்லது ஆறாம் நூற்றாண்டு புத்த மடாலயத்தின் எச்சங்களுக்கான தொல்பொருள் களமாகும். ஜாபர் பைமான் (ஆங்கிலம்: Zafar Paiman) தலைமையில் இந்த இடம் அகழப்பட்டுள்ளது.
# தெபே நாரேஞ்சு

## வரலாறு

புத்த துறவியான சாங்சங் (ஆங்கிலம்: Xuanzang) ஏழாம் நூற்றாண்டில் இந்தியாவிலிருந்து திரும்பும் போது மடாலயத்திற்கு வருகை தந்தார். மேற்கு வட்டாரங்களின் தலைசிறந்த டாங் பதிவுகள் (ஆங்கிலம்: Great Tang Records on the Western Regions) என்ற தனது படைப்பில் அந்தப் பகுதியின் புவியியல் மற்றும் கலாச்சாரத்தை ஆவணப்படுத்தினார். கண்டறியப்பட்ட தொல்பொருட்களின் படிமங்கள், அப்பகுதியில் தாந்த்ரீக பௌத்தத்தின் (ஆங்கிலம்: Tantric Buddhism) செயல்பாடுகளை நிரூபிக்கிறது. ஒன்பதாம் நூற்றாண்டில் இஸ்லாமியப் படைகள் மடத்தை அழித்ததாகவும், சோவியத்-ஆப்கான் போரைத் தொடர்ந்து மோதலுக்குப் பிந்தைய அகழ்வாராய்ச்சிகள் வரை மறக்கப்பட்டதாகவும் நம்பப்படுகிறது.
# தெபே நாரேஞ்சு

## களம்

ஆப்கானிஸ்தான் தொல்பொருள் ஆய்வு நிறுவனம் (ஆங்கிலம்: Afghan Archaeological Research Institute) மற்றும் ஜப்பானின் கலாச்சார பண்புகளுக்கான தேசிய ஆராய்ச்சி நிறுவனம் (ஆங்கிலம்: Japan's National Research Institute for Cultural Properties) இணைந்து நடத்திய கூட்டு ஆய்வின் மூலம் களத்திற்கான அடித்தளங்கள் (ஆங்கிலம்: Foundations for the site) கண்டறியப்பட்டன.  
இத்தளம் ஒரு மலையை ஒட்டி அமைந்துள்ளது. இது 250 மீட்டர் நீளம் கொண்டது. காபூலுக்கு தெற்கே, கோல்-இ ஹெஷ்மத்கான் ஏரிக்கு தெற்கே அமைந்துள்ளது. நவீன காவல் நிலையத்தின் அடிமட்டத்தில் கண்டறியப்பட்டது. இந்த மடாலயம் தியானத்திற்காக ஐந்து சிறிய தூபிகளையும் ஐந்து சிறு மடாலய அறைகளையும் கொண்டுள்ளது. 2005 ஆம் ஆண்டு முதல் ஒவ்வொரு கோடைகாலத்திலும் ஆப்கானிஸ்தான் தொல்பொருள் ஆய்வு நிறுவனம் ஒரு மாதத்திற்கு அந்த இடத்தில் தொடர்ந்து அகழ்வாராய்ச்சி செய்து வருகிறது. இந்த களம் 2008 ஆம் ஆண்டு இன்னலில் உள்ள முதல் 100 களங்களில் பட்டியலிடப்பட்டது.  
குஷானர்கள் முதல் இந்து ஷாஹிகள் வரையிலான நாணயங்கள் அந்த இடத்தில் கண்டறியப்பட்டன.
# தெபே நாரேஞ்சு

## அச்சுறுத்தல்கள்

களத்தில் உள்ள பொருள் மற்றும் தளம் திறந்த வெளியாய் உள்ளதால், இது அரிப்புக்கு உள்ளாகும் நிலையில் உள்ளது. இக்களத்தில் காணப்படும் சிற்பம் "களிமண் பூசிய துணியால் (ஆங்கிலம்: clay overlaid with fabric) மூடப்பட்டு குழைகாரை (ஆங்கிலம்: Stucco) பூசப்பட்டிருக்கும்".  
அண்மைய அரசியல் நிகழ்வுகள், கொள்ளையடிப்பவர்களால் ஏற்படும் சேதம், ஆயுத மோதல்கள் மற்றும் போதுமான நிர்வாகமின்மை ஆகிய காரணிகளால் இக்களம் தொடர்ந்து மிகுந்த அச்சுறுத்தலுக்கு ஆட்பட்டுள்ளது.
# தீப்ஸ், கிரேக்கம்

**தீப்ஸ்** (*Thebes*, , *திவா*[ˈθiva] ; , *தேபாய்* ) என்பது நடு கிரேக்கத்தின் போயோடியாவில் உள்ள ஒரு நகரம். இது காட்மஸ், ஓடிபஸ், டயோனிசசு, ஹெராக்கிள்ஸ் மற்றும் பிறர் சம்பந்தபட்ட கதைகளின் இடமாக கிரேக்கத் தொன்மவியலில் முக்கிய இடம் வகித்துள்ளது. தீப்ஸ் மற்றும் அதைச் சுற்றியுள்ள பகுதிகளில் நடந்த தொல்லியல் அகழ்வாய்வுகளில் மைசீனியன் குடியேற்றம் மற்றும் லீனியர் பி எழுத்துகளில் எழுதப்பட்ட களிமண் பலகைகள் கிடைத்தன. இது இத்தலம் வெண்கலக் காலத்தில் பெற்றிருந்த முக்கியத்துவத்தை இது குறிக்கிறது.  
பண்டைய பிராந்தியமான போயோட்டியாவின் மிகப்பெரிய நகரமாக தீப்ஸ் இருந்தது. இது போயோடியன் கூட்டமைப்புக்குத் தலைமை வகித்தது. மேலும் இது பண்டைய ஏதென்சின் முக்கிய போட்டியாளராக இருந்தது. குறிப்பாக இது கிமு 480 இல் செர்கசின் தலைமையில் நடந்த கிரேக்கத்தின் மீதான பாரசீகத்தின் படையெடுப்பின் போது பாரசீகர்களுக்கு பக்கபலமாக இருந்தது. எபமினோண்டாசின் தலைமையிலான தீப்ஸ் படைகள் 371 கி.மு. இல் லியூக்ட்ரா போரில் எசுபார்த்தன் மேலாதிக்கத்தை முடிவுக்குக் கொண்டுவந்தன. மாசிடோனியா அதிகாரத்தில் உயர்ந்த போது, கிமு 338 இல் செரோனியா சமரில் தீப்ஸ் மற்றும் ஏதென்சு கூட்டணிமீது இரண்டாம் பிலிப் தீர்க்கமான வெற்றியைப் பெற்றார். கிமு 335 இல் பேரரசர் அலெக்சாந்தரால் அழிக்கப்படுவதற்கு முன்புவரை கிரேக்க வரலாற்றில் தீப்ஸ் ஒரு குறிப்பிடத்தக்க ஆற்றலாக இருந்தது. மேலும் கிரேக்கத்தை மாசிடோனியா வெற்றி கொண்ட காலக்கட்டத்தில் தீப்ஸ் மிகவும் மேலாதிக்கம் செலுத்தும் நகர அரசாக இருந்தது. பைசாந்தியன் காலத்தில், இந்த நகரம் அதன் பட்டாடைகளுக்கு பிரபலமானதாக இருந்தது.  
நவீன நகரத்தில் உள்ள தொல்லியல் அருங்காட்சியகத்தில், காட்மியாவின் எச்சங்கள் (வெண்கல காலம் மற்றும் நகரத்துக்கு அண்மையிலுள்ள கோட்டை) மற்றும் சிதறியுள்ள பழங்கால எச்சங்கள் உள்ளன. நவீன தீப்ஸ் என்பது போயோட்டியாவின் பிராந்திய அலகின் மிகப்பெரிய நகரமாகும்.
# தீப்ஸ், கிரேக்கம்

## நிலவியல்

தீப்ஸ் ஒரு சமவெளியில், வடக்கே இல்கி ஏரி (பண்டைய எ*லிகா* ), தெற்கே அட்டிகாவிலிருந்து போயோட்டியாவைப் பிரிக்கும் சித்தாரோன் மலைகளுக்கு இடையில் அமைந்துள்ளது. இது கடல் மட்டத்திலிருந்து 215 மீ (705 அடு) உயரத்தில் உள்ளது. இது ஏதென்சுக்கு வடமேற்கே 50 கி.மீ. (31 மைல்) தொலைவிலும், லாமியாவிற்கு தென்கிழக்கே 100 கி.மீ. (62 மைல்) தொலைவிலும் உள்ளது. மோட்டர்வே 1 மற்றும் ஏதென்ஸ்-தெசலோனிகி இரயில்வே தீப்சை ஏதென்ஸ் மற்றும் வடக்கு கிரேக்கத்துடன் இணைக்கிறது. தீப்ஸ் நகராட்சி 830.112கி.மீ. பரப்பளவைக் கொண்டுள்ளது. தீப்ஸ் நகராட்சி அலகு 321.015கி.மீ. பரப்பளவிலும், தீப்ஸ் கம்யூனிட்டி சமூகம் 143.889கி.மீ. பரப்பளவ்வைக் கொண்டுள்ளது.
# தீப்ஸ், கிரேக்கம்

## நகராட்சி

2011 இல், கல்லிக்ராடிஸ் சீர்திருத்தத்தின் விளைவாக, தீப்ஸ் பிளாட்டீஸ், திஸ்வி, வாகியா ஆகியவை ஒன்றாக இணைக்கப்பட்டு ஒரு பெரிய நகராட்சியாக உருவாக்கப்பட்டது. இந்த புதிய நகராட்சி தீப்ஸ் என்ற பெயரையே தக்க வைத்துக் கொண்டது. மற்ற மூன்று நகராட்சிகளும் புதிய பெரிய நகராட்சியின் அலகுகளாக மாறின.
# செரஜாக் தீவு

**செரஜாக் தீவு** எனும் **பினாங்கு புறமலை** (மலாய்: *Pulau Jerejak*; ஆங்கிலம்:*Jerejak Island*) என்பது மலேசியா, பினாங்கு மாநிலத்தில் உள்ள பினாங்கு தீவின் தெற்கு கடற்கரையில் அமைந்துள்ள ஒரு தீவு ஆகும்.  
வடகிழக்கு பினாங்கு தீவு மாவட்டத்திற்குள் அமைந்துள்ள இந்தத் தீவு, பினாங்கு தீவின் தென்கிழக்கு முனையில் உள்ள பாயான் லெப்பாஸ் நகரத்திற்கும் மிக அருகில் உள்ளது.  
இந்த செரஜாக் தீவு 1868-ஆம் ஆண்டில் தொழுநோயாளிகளின் புகலிடமாக *(Leper Asylum)* இருந்தது. 1875-ஆம் ஆண்டில் ஒரு தனிமைப்படுத்தப்பட்ட நிலையமாகவும் *(Quarantine Station);* 1969-ஆம் ஆண்டில் ஒரு தண்டனைக் காலனித் தீவாகவும் *(Penal Colony)* இருந்தது.  
இந்தத் தீவு, மலேசியத் தமிழர்களின் வரலாற்றில் மறக்க முடியாத தீவாகவும் முத்திரை பதிக்கிறது. 1800-ஆம் ஆண்டுகளில் தமிழ் நாட்டில் இருந்து மலாயாவுக்கு அழைத்து வரப்பட்ட தமிழர்கள், பினாங்குத் துறைமுகத்திற்கு வந்து சேர்ந்ததும், முதலில் இந்தத் தீவில் தான் மூன்று நாட்களுக்கு தனிமைப்படுத்தப் பட்டார்கள். அந்த வகையில் மலாயா வாழ் தமிழர்கள் இந்தத் தீவைப் *பினாங்கு புறமலை* என்று அழைக்கிறார்கள்.
# செரஜாக் தீவு

## வரலாறு

பினாங்கின் நிறுவனர் பிரான்சிஸ் லைட் *(Francis Light),* 1786 ஆம் ஆண்டின் தொடக்கத்தில், பினாங்குத் தீவிற்குச் செல்வதற்கு முன் இந்த செரஜாக் தீவுக்குத்தான் முதலில் வந்ததாகவும் கூறப் படுகிறது.  
1797-ஆம் ஆண்டில், கார்ன்வாலிஸ் கோட்டை *(Fort Cornwallis)* கட்டுவதற்கு செரஜாக் தீவு, சாத்தியமான இடமாக அமையும் என கர்னல் ஆர்தர் வெல்லஸ்லி *(Colonel Arthur Wellesley)* முன்மொழிந்தார்.  
இன்றைய பாயான் லெப்பாஸ் பகுதியில் ஜேம்ஸ்டவுன் *(Jamestown)* எனும் பெயரில் ஒரு புதிய நகரத்தை அமைக்கத் திட்டம் வைத்து இருந்தார்கள். அந்த ஜேம்ஸ்டவுன் நகரத்திற்குப் பாதுகாப்பு வழங்கும் நோக்கத்தில் செரஜாக் தீவில் ஓர் இராணுவ முகாமை அமைக்கவும் திட்டம் வகுத்து இருந்தார்கள்.
# செரஜாக் தீவு

## வரலாறு

### கார்ன்வாலிஸ் கோட்டை

இதற்கு முன்னதாக 1794-ஆம் ஆண்டில், ஜார்ஜ் டவுன் நகரை நிறுவுவதற்காகப் பினாங்குத் தீவின் ஒரு பகுதியில் காட்டை அழித்தார்கள். அதன் விளைவாக மலேரியா நோய் பரவியது. பல உயிர்களையும் பலி கொண்டது. அதில் பிரான்சிஸ் லைட் அவர்களும் பலியானார்.  
எனவே, பினாங்குத் தீவில் கார்ன்வாலிஸ் கோட்டையைக் கட்டுவதற்கு கர்னல் ஆர்தர் வெல்லஸ்லி முதலில் ஆதரவு வழங்கவில்லை.  
ஆனாலும் ஜார்ஜ் டவுன் லாபகரமான துறைமுகமாக மாறத் தொடங்கியதால் இந்தத் திட்டம் நிறைவேறவில்லை. ஜேம்ஸ்டவுன் நகரை நிறுவுவதும்; அந்த இடத்தின் பாதுகாப்பு காரணமாக செரஜாக் தீவில் இராணுவ முகாமை அமைப்பதும் தேவையற்றதாக மாறின.
# ஏஜினா

**ஏஜினா** (*Aegina*, , *ஐஜினா*[ˈeʝina] ; ) என்பது கிரேக்கத்தைச் சேர்ந்த ஒரு தீவாகும். இது சரோனிக் வளைகுடாவில் உள்ள சரோனிக் தீவுகளில் ஒன்றாகும். இது பைரேயசிலிருந்து 27 கி.மீ. (17 மைல்) தொலைவில் உள்ளது. இந்தத் தீவில் பிறந்த அதன் மன்னரான நாயகன் ஏகசின் தாயான ஏஜினாவின் பெயரிலிருந்து இத்தீவு அதன் பெயரைப் பெற்றது.
# ஏஜினா

## நிர்வாகம்

### நகராட்சி

ஏஜினா நகராட்சியானது தன் பரப்பிற்குள் ஏஜினா தீவு மற்றும் சில கடல் தீவுகளைக் கொண்டுள்ளது. மேலும் ஏஜினா தீவுகளின் பிராந்திய அலகு, அட்டிகா பிராந்தியத்தின் ஒரு பகுதியாகும். நகராட்சியானது பின்வரும் ஐந்து கம்யூனிட்டிகளாகப் பிரிக்கப்பட்டுள்ளது (அடைப்புக்குறிக்குள் 2011 இல் மக்கள் தொகை):  
- கிப்செலி (2124)
- மெசாக்ரோஸ் (1361)
- பெர்டிகா (823)
- வத்தி (1495)  
பிராந்திய தலைநகரம் தீவின் வடமேற்கு முனையில் அமைந்துள்ள ஏஜினா நகரம் ஆகும்.
# ஏஜினா

## நிர்வாகம்

### மாகாணம்

ஏஜினா மாகாணம் பிரேயஸ் மாகாணத்தின் மாகாணங்களில் ஒன்றாக இருந்தது. அதன் பிரதேசம் தற்போதைய நகராட்சிகளான ஏஜினா மற்றும் அக்கிஸ்ட்ரியவைக் கொண்டிருந்தது . இந்த மாகாணம் 2006 இல் கலைக்கப்பட்டது.
# ஏஜினா

## நிலவியல்

<mapframe latitude="37.7235" longitude="23.4819" zoom="10" />ஏஜினா தோராயமாக முக்கோண வடிவில் உள்ளது. கிழக்கிலிருந்து மேற்காக தோராயமாக 15 கி.மீ. (9.3 மைல்) மற்றும் வடக்கிலிருந்து தெற்காக 10 கி.மீ. (6.2 மைல்), 87.41 கி.மீ.2 (33.75 சதுர மைல்) நீளம் கொண்ட பகுதியாக உள்ளது.  
அணைந்த எரிமலை ஏஜினாவின் மூன்றில் இரண்டு பங்கு இடத்தைக் கொண்டுள்ளது. வடக்கு மற்றும் மேற்குப் பகுதிகள் பாறைகள் நிறைந்தவை என்றாலும் வளமான சமவெளிப் பகுதியைக் கொண்டிருக்கின்றன. அச்சமவெளிகளில் பருத்தி, கொடிகள், பாதாம், ஆலிவ், அத்தி போன்றவையும், தானிய பயிர்களும் விளைவிக்கப்படுகின்றன. என்றாலும் இன்று (2000களில்) ஏஜினாவின் மிகவும் தனிச்சிறப்பான பயிராக பிஸ்தா உள்ளது. பொருளாதார ரீதியாக, கடற்பாசி மீன்வளம் குறிப்பிடத்தக்க முக்கியத்துவம் வாய்ந்ததாக உள்ளது. தீவின் தெற்கு எரிமலை பகுதி கரடுமுரடான மற்றும் மலைப்பகுதியாக பெரும்பாலும் தரிசு நிலமாக உள்ளது. தீவின் மிக உயர்ந்த பகுதியாக தெற்கில் கூம்பு வடிவில் உள்ள ஓரோஸ் மலை (531 மீ) ஆகும். மேலும் பன்கெலினியன் மலைப்பகுதி இருபுறமும் குறுகிய வளமான பள்ளத்தாக்குகளுடன் வடக்கு நோக்கி நீண்டுள்ளது.  
தீவின் கடற்கரைகள் பிரபலமான சுற்றுலா தலமாகவும் உள்ளன. பைரேயசில் இருந்து ஹைட்ரோஃபோயில் படகுகள் வழியாக ஏஜினாவை நாற்பது நிமிடங்களில் அடையலாம். சாதாரண படகுகளில் சுமார் ஒரு மணி நேரத்தில் சென்றடையலாம். பெரியவர்களுக்கான பயணச் சீட்டுடி விலை 4-15 யூரோ கட்டணத்துக்குள் இருக்கும். ஏஜினா நகரத்திலிருந்து அஜியா மெரினா உள்ளிட்ட தீவு முழுவதும் உள்ள இடங்களுக்கு வழக்கமான பேருந்து சேவைகள் உள்ளன. கிழக்குக் கடற்கரையில் போர்ட்ஸ் என்ற மீன்பிடி கிராமம் ஒன்று உள்ளது.
# ஏஜினா

## காலநிலை

ஏஜினா வெப்பமான அரை வறண்ட காலநிலையைக் கொண்டுள்ளது ( கோப்பன் காலநிலை வகைப்பாடு : BSh). இது கிரேக்கத்தின் வறண்ட இடங்களில் ஒன்றாகும்.
# மூவெத்தில் பாசுபைட்டு

**மூவெத்தில் பாசுபைட்டு** (*Triethyl phosphite*) என்பது P(OCH<sub>2</sub>CH<sub>3</sub>)<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். பெரும்பாலும் P(OEt)<sub>3</sub> என்ற சுருக்க வாய்ப்பாட்டால் மூவெத்தில் பாசுபைட்டை அடையாளப்படுத்துவர். நிறமற்ற, மணமற்ற நீர்மமாகக் காணப்படும் இது கரிமவுலோக வேதியியலில் ஓர் ஈந்தணைவியாகவும், கரிமத் தொகுப்பு வினைகளில் ஒரு வினையாக்கியாகவும் பயன்படுத்தப்படுகிறது.  
இம்மூலக்கூறு மூன்று ஈத்தாக்சைடு குழுக்களுடன் பிணைக்கப்பட்ட ஒரு பட்டைக்கூம்பு பாசுபரசு(III) மையத்தைக் கொண்டுள்ளது. பாசுபாரிக் அமிலத் தரநிலைக்கு எதிராக இதன் 31பி அணுக்கரு காந்த ஒத்ததிர்வு நிறமாலை சுமார் மில்லியனுக்கு +139 பகுதிகள் என்ற சமிக்ஞையைக் கொண்டுள்ளது.  
ஒரு காரத்தின் முன்னிலையில் குறிப்பாக ஒரு மூவிணைய அமீன் முன்னிலையில் பாசுபரசு முக்குளோரைடையும் எத்தனாலையும் சேர்த்து சூடுபடுத்தினால் மூவெத்தில் பாசுபைட்டு உருவாகிறது.  
:PCl<sub>3</sub> + 3 EtOH + 3 R<sub>3</sub>N → P(OEt)<sub>3</sub> + 3 R<sub>3</sub>NH + Cl<sup>−</sup>  
காரத்தைப் பயன்படுத்தாவிடில் இவ்வினையில் ஈரெத்தில் பாசுபைட்டு ((EtO)2P(O)H) உருவாகும். மூவெத்தில் பாசுபைட்டுடன் தொடர்புடைய பல சேர்மங்கள் இதே முறையில் தயாரிக்கப்படுகின்றன. மூவைசோபுரோப்பைல் பாசுபைட்டு ஓர் உதாரணமாகும்.
# மூவெத்தில் பாசுபைட்டு

## ஓர் ஈந்தணைவியாக

ஒருங்கிணைப்பு வேதியியல் மற்றும் ஒருபடித்தான வினையூக்க வினைகளில் மூவெத்தில் பாசுபைட்டு ஒரு மென்மையான ஈந்தணைவியாகப் பயன்படுத்தப்படுகிறது. இதன் அணைவுகள் பொதுவாக கொழுப்பு நாட்ட்டம் கொண்டும் குறைந்த ஆக்சிஜனேற்ற நிலை உலோகங்களையும் கொண்டிருக்கும். நிறமற்ற அணைவுகளான FeH<sub>2</sub>(P(OEt)<sub>3</sub>)<sub>4</sub> மற்றும் Ni(P(OEt)<sub>3</sub>)<sub>4</sub> போன்றவை எடுத்துக்காட்டுகளாகும்.
# தீதி தாமோதரன்

**தீதி தாமோதரன்** (*Deedi Damodaran*) இந்தியாவின் கேரள மாநிலத்தைச் சேர்ந்த ஓர் எழுத்தாளர் ஆவார். மலையாள திரைப்படங்களில் திரைக்கதை ஆசிரியராக இவர் செயல்பட்டு வருகிறார். 2008 ஆம் ஆண்டு மலையாளத்தில் செயராச்சு இயக்கத்தில் ரஞ்சித், சித்திக், அகசுடின் மற்றும் நீனு மேத்யூ நடித்த குல்மோகர் என்ற திரைப்படம் இவரது முதல் படமாகும். மலையாளத் திரைப்படங்களின் மூத்த திரைக்கதை எழுத்தாளர் டி.தாமோதரனின் மகளே தீதி தாமோதரன் ஆவார். மலையாளத் திரையுலகின் பெண் தொழிலாளர்களின் நலனுக்கான அமைப்பான திரைப்பட தொகுப்பில் பெண் என்ற அமைப்பின் நிறுவன உறுப்பினர்களில் இவரும் ஒருவராவார்.  
**திரைப்படவியல்**  
1. குல்மோகர் (2008 )  
2. கேரளா கஃபேவில் உள்ள மகல் ( 2009 )  
3.நயிக்கா ( 2011 )
# அலகோலா அருவி

**அலகோலா அருவி** (Alakola Ella) அல்லது **தளிய வதனு அருவி** (Thaliya Wetuna Ella) என்றும் குறிப்பிடப்படும் அருவியானது இலங்கையின் மத்திய மாகாணத்தின் மாத்தளை நக்கிள்ஸ் மலைத்தொடரில் அலகோலா தோட்டத்தில் அமைந்துள்ள அருவியாகும். காலனித்துவ காலத்தில் ஆளுகையில் இருந்த ஆலன் கோலன் என்ற தேயிலைத் தோட்டக்காரரின் நினைவாக இந்த அருவிக்கு இப்பெயரிடப்பட்டது.
# கனங்ரா அருவி

**கனங்ரா அருவி** (Kanangra Falls) என்பது ஆஸ்திரேலியாவின் நியூ சவுத் வேல்ஸின் மத்திய டேபிள்லேண்ட்ஸில், ஓபரனுக்கு அருகிலுள்ள ஓபெரான்-பாய்ட் தேசிய பூங்காவில், கனங்ரா ஆற்றில் உள்ள ஒரு அருவியாகும். இந்த அருவியானது ஐயந்தே மலையின் வடகிழக்கில் 800 மீட்டர்கள் (2600 அடி) தொலைவில் துரத் வால்ஸ் அருகில் அமைந்துள்ளது. இந்த அருவியின் உயரம் என இரண்டு பிரிவுகளில் பதிவாகியுள்ளது.  
கனங்ரா அருவி, பள்ளத்தாக்கு மற்றும் அபசீலிங் குழுக்களில் பிரபலமானதாகும். இருப்பினும், பாதுகாப்புக் காரணங்களால் இந்த வகையான செயல்பாடுகள் பெரும்பாலும் அனுமதிக்கப்படுவதில்லை.
# புளோரன்சு அருவி

**புளோரன்சு அருவி** ( பழங்குடியினர் வழக்கு: ***கர்ரிமுர்ரா*** ) என்பது ஆஸ்திரேலியாவின் வடக்குப் பகுதியில் உள்ள லிட்ச்ஃபீல்ட் தேசிய பூங்காவிற்குள் அமைந்துள்ள புளோரன்ஸ் க்ரீக்கில் உள்ள ஒரு பிரிக்கப்பட்ட அருவி ஆகும்.
# புளோரன்சு அருவி

## இடம் மற்றும் அம்சங்கள்

அருவியானது கடல் மட்டத்திலிருந்து 64 மீட்டர்கள் (210 அடி) உயரத்தில் இருந்து 9.8 - 15 மீட்டர்கள் (32 - 49 அடி) உயரம் கொண்ட பிரிக்கப்பட்ட இரு அடுக்குகளின் தொடர் வழியாக இறங்குகிறது. தெற்கு டார்வினுக்கு அருகே சுமார் 80 கிலோமீட்டர்கள் (50 மைல்கள்) தொலைவில் தேசிய பூங்காவின் வடக்கு எல்லைக்கு அருகில் அமைந்துள்ளது. இதை அணுகுவதற்கு பாதுகாக்கப்பட்ட சாலை ஒன்று அமைந்துள்ளது.  
புளோரன்சு அருவியில் உள்ள ஒரு அடையாள இடுகையில் நடைப்பயணத்திற்கான இரண்டு வகை நடைகள் குறிப்பிடப்பட்டுள்ளன. 'ஷேடி க்ரீக் வாக்' 1.2 கிலோமீட்டர்கள் (0.75 மைல்கள்) தூரத்துடன் எளிதாக தரப்படுத்தப்பட்டுள்ளது. திரும்ப வருவதற்கான 'புளோரன்ஸ் க்ரீக் வாக்' 3.2 கிலோமீட்டர்கள் (2.0 மைல்கள்) தூரத்துடன் எளிதாக தரப்படுத்தப்பட்டுள்ளது. புளோரன்சு அருவியின் மூழ்கும் குளம் வழக்கமான பாதுகாப்பு எச்சரிக்கைகளைத் தவிரவும் "புத்துணர்ச்சியூட்டும் நீச்சலுக்கான சிறந்தது" என்று பட்டியலிடப்பட்டுள்ளது.
# பாயான் லெப்பாஸ்

**பாயான் லெப்பாஸ்** (ஆங்கிலம்: *Bayan Lepas*; மலாய் *Bayan Lepas*; சீனம்: *峇六拜*; ஜாவி: بيان لڤس) என்பது மலேசியா, பினாங்கு மாநிலத்தில், பினாங்குத் தீவின் தென்கிழக்கு முனையில், தென்மேற்கு பினாங்கு தீவு மாவட்டத்தில் அமைந்துள்ள நகரம்.  
19-ஆம் நூற்றாண்டில் நிறுவப்பட்ட இந்த நகரத்தில், பினாங்கு பன்னாட்டு வானூர்தி நிலையம் *(Penang International Airport);* மற்றும் இலவசத் தொழில்துறை மண்டலம் *(Free Industrial Zone);* ஆகியவை மிகவும் பிரசித்தி பெற்றவை. இலவசத் தொழில்துறை மண்டலத்தைக் **கிழக்கின் சிலிக்கான் பள்ளத்தாக்கு** *(Silicon Valley of the East)* என்று அழைக்கிறார்கள்.  
போஸ்ச் *(Bosch),* மோட்டரோலா *(Motorola),* டெல் *(Dell),* இண்டல் *(Intel)* மற்றும் அவ்லர்ட் பக்கார்ட் *(Hewlett-Packard)* போன்ற பல்வேறு பன்னாட்டு மின்னணு; பொறியியல் நிறுவனங்கள்; இந்தப் பாயான் லெப்பாஸ் நகரத்திற்குள் தொழிற்சாலைகளை அமைத்துள்ளன.
# பாயான் லெப்பாஸ்

## பொது

பிரித்தானிய மலாயாவில் கட்டப்பட்ட முதல் பொது விமான நிலையமான பினாங்கு அனைத்துலக விமான நிலையம் 1935-ஆம் ஆண்டில் திறக்கப்பட்டது. 1970-களில், பாயான் லெப்பாஸ் இலவசத் தொழில்துறை மண்டலம் *(Bayan Lepas Free Industrial Zone)* உருவாக்கப்பட்டது. அதுவே பாயான் லெப்பாஸ் நகரத்தின் துரிதமான வளர்ச்சிக்கு வழிவகுத்துக் கொடுததது.  
பாயான் லெப்பாஸ் மையப் பகுதியைச் சுற்றிலும் பல நகர்ப்புறக் குடியிருப்புகள் உள்ளன. வடக்கே பாயான் பாரு *(Bayan Baru)* மற்றும் சுங்கை ஆரா *(Sungai Ara)* குடியிருப்பு நகரங்கள். தென்கிழக்கில் பத்து மாவுங் *(Batu Maung)* குடியிருப்பு நகரம். அந்த வகையில் பினாங்கு மாநிலத்தில் மக்கள் நடமாட்டம் மிகுதியான பகுதிகளில் பாயான் லெப்பாஸ் நகரமும் ஒன்றாகக் கருதப் படுகிறது.
# பாயான் லெப்பாஸ்

## வரலாறு

19-ஆம் நூற்றாண்டின் பிற்பகுதியில், பாயான் லெப்பாஸ் பகுதியில் குடியேறிய ஒரு வசதிமிக்க சுமத்திரா குடும்பத்தின் பெயரால் பாயான் லெப்பாஸ் என பெயரிடப் பட்டதாக நம்பப் படுகிறது.  
1970-ஆண்டுகள் வரை, பாயான் லெப்பாஸ் ஒரு கிராமப் புறமாகத்தான் இருந்தது. அங்கு நெல் விவசாயம் முக்கியப் பொருளாதார நடவடிக்கையாக இருந்தது. இதன் விளைவாக, இந்த நகரம் ஒரு காலத்தில் பினாங்கின் 'அரிசிக் கிண்ணம்' என்றும் புகழப்பட்டது.  
பாயான் லெப்பாஸில் தொழிற்சாலைகள் நிறுவ விரும்பும் பன்னாட்டு நிறுவனங்களுக்கு முன்னோடி வரிச் சலுகைகள் வழங்கப்பட்டன.  
அந்த வகையில் பாயான் லெப்பாஸ் இலவசத் தொழில்துறை மண்டலத்தின் (Bayan Lepas Free Industrial Zone) தோற்றமானது; பினாங்கின் பொருளாதாரச் சரிவைத் தடுத்து நிறுத்தியது என்றும் சொல்லப்படுவது உண்டு. அதே நேரத்தில் அந்தத் தொழில்துறை மண்டலம் 'கிழக்கின் சிலிக்கான் பள்ளத்தாக்கு என பெயரும் பெற்றது.  
| PBD3031 | பாயான் லெப்பாஸ் | SJK(T) Bayan Lepas | **பாயான் லெப்பாஸ் தமிழ்ப்பள்ளி** | 11900 | பாயான் லெப்பாஸ் | 89 | 14 |  |
| --- | --- | --- | --- | --- | --- | --- | --- | --- |
| PBD3032 | சுங்கை ஆரா | SJK(T) Sungai Ara | **சுங்கை ஆரா தமிழ்ப்பள்ளி** | 11900 | பாயான் லெப்பாஸ் | 111 | 14 | } |
# லியோக்ரேட்ஸ்

**லியோக்ரேட்ஸ்** (*Leocrates*, , ஸ்ட்ரோபஸின் மகன் , என்பவர் முதல் பெலோபொன்னேசியப் போரின் முன்னணி ஏதெனியன் ஜெனரல் ஆவார். பாரம்பரியமாக ஏதென்சின் கடற்படைக்கு போட்டியாளராக இருந்த ஏஜினா தீவைக் கைப்பற்றிய ஏதெனியன் படைகளுக்கு இவர் தலைமை தாங்கினார்.  
கிமு 458 இல், லியோக்ரேட்ஸ் ஒரு பெரிய ஏதெனியன் கடற்படைக்கு தலைமை தாங்கினார். அப்படைகள் ஏஜினாவுக்கு அருகிலுள்ள சரோனிக் வளைகுடாவில் ஏஜினியன் கடற்படையையுடன் மோதியது. அப்போரில் ஏஜினாவின் எழுபது கப்பல்கள் கைப்பற்றியோ அல்லது மூழ்கடித்ததாகவோ கூறப்படும் ஒரு பெரிய கடல் போராக இருந்தது. கடற்படையை முறியடித்த பிறகு, லியோக்ரேட்ஸ் ஏஜினாவை முற்றுகையிட ஏதெனியப் படைகளை தீவில் தரையிறக்கினார். இறுதியில் ஏஜினியர்கள் ஏதெனியர்களிடம் சரணடைந்தனர். மேலும் ஏதென்சுக்கு கட்டுப்பட்ட கூட்டாளிகளாக ஆயினர்.  
கிமு 5 ஆம் நூற்றாண்டின் ஏதெனியன் குத்துச்சண்டை வீரரான ஸ்ட்ரோபசின் மகன் லியோக்ரேட்ஸ் என்பவரே லியோக்ரேட்ஸ் என அடையாளம் காணப்படுகிறார். இவருக்காக சிமோனைட்ஸ் ஒரு பாடலை எழுதினார். கிமு 479 இல் பிளாட்டியா போரில் அரிசுடடைடீசு மற்றும் மைரனைட்ஸ் ஆகியோருடன் ஜெனரலாக இருந்த லியோக்ரேட்சுதான் இவர் என்றும் சிலரால் அடையாளம் காணப்படுகிறார்.
# வெளிசமச்சரிவு இடைக்கோடு

கள் (பச்சை): <math>s_a, s_b, s_c</math>
வெளிசமச்சரிவு இடைக்கோட்டுப்புள்ளிகள் (சிவப்பு): <math>E_a, E_b, E_c </math>]]
வடிவவியலில் வெளிச்சமச்சரிவு இடைக்கோடுகள் (*exsymmedians*) என்பவை முக்கோணத்துடன் தொடர்புடைய மூன்று கோடுகள் ஆகும். ஒரு முக்கோணத்தின் மூன்று உச்சிகளில் அமையும் அம்முக்கோணத்தின் சுற்று வட்டத்தின் மூன்று தொடுகோடுகளும் அம்முக்கோணத்தின் வெளிசமச்சரிவு இடைக்கோடுகள் எனப்படும்.  
ஒரு முக்கோணத்தின் வெளிசமச்சரிவு இடைக்கோடுகள் மூன்றினாலும் உருவாகும் முக்கோணம், முதல் முக்கோணத்தின் தொடு முக்கோணம் எனவும் வெளிச்சமச்சரிவு இடைக்கோடுகள் வெட்டிக்கொள்ளும் புள்ளிகள் (தொடு முக்கோணத்தின் உச்சிகள்) *வெளிசமச்சரிவு இடைக்கோட்டுப் புள்ளிகள்* எனவும் அழைக்கப்படும்.  
முக்கோணம் <math>ABC</math>; வெளிசமச்சரிவு இடைக்கோடுகள்: <math>e_a, e_b, e_c</math>; முக்கோணத்தின் உச்சிகள் <math>A, B, C</math> வழியே அமைந்த சமச்சரிவு இடைக்கோடுகள்: <math>s_a, s_b, s_c</math>. இரு வெளிசமச்சரிவு இடைக்கோடுகளும் ஒரு சமச்சரிவு இடைக்கோடும் ஒரு பொதுப்புள்ளியில் சந்திக்கும்.
:<math>\begin{align}
E_a&=e_b \cap e_c \cap s_a \\
E_b&=e_a \cap e_c \cap s_b \\
E_c&=e_a \cap e_b \cap s_c
\end{align} </math>  
முக்கோணத்தின் ஒரு பக்கத்திற்கும் அப்பக்கத்திற்குரிய வெளிசமச்சரிவு இடைக்கோட்டுப் புள்ளிக்கும் இடைப்பட்ட செங்குத்து தூரமானது அப்பக்க நீளத்துக்கு விகிதசமமானதாக இருக்கும்.  
<math>\triangle</math> = முக்கோணத்தின் பரப்பளவு; <math>k_a, k_b, k_c</math> முக்கோணத்தின் பக்கங்கள் <math>a, b, c</math> ஆகியவற்றை முறையே வெளிசமச்சரிவு இடைக்கோட்டுப் புள்ளிகள் <math>E_a, E_b, E_c </math> இணைக்கும் செங்குத்துக் கோட்டுத்துண்டுகளின் நீளங்கள் எனில்:  
:<math>\begin{align}
k_a&=a\cdot \frac{2\triangle}{c^2+b^2-a^2} \\[6pt]
k_b&=b\cdot \frac{2\triangle}{c^2+a^2-b^2} \\[6pt]
k_c&=c\cdot \frac{2\triangle}{a^2+b^2-c^2}
\end{align} </math>
# புளூ ஹோல் அருவி

**புளூ ஹோல் அருவி**(Blue Hole Falls) அமெரிக்காவின் ஜார்ஜியாவில் உள்ள டவுன்ஸ் கவுண்டியில் உள்ள சட்டஹூச்சி தேசிய வனப்பகுதியில் உள்ள ஹை ஷோல்ஸ் க்ரீக்கில் அமைந்துள்ள அருவி ஆகும்,  
இந்த அருவியை ஹை ஷோல்ஸ் ட்ரெயில் வழியாக அணுகலாம். இது பெரிய ஹை ஷோல்ஸ் க்ரீக் ஃபால்ஸ் கீழ்நிலைக்கு நன்கு பராமரிக்கப்படும் 1.2 மைல் பாதையாகும். இந்திய கிரேவ் கேப் ரோடு (வனப்பாதை சாலை 283) வழியாக டிரெயில்ஹெட் அணுகப்படுகிறது, இது ஹெலனுக்கு வடக்கே 11.5 மைல் தொலைவில் ஜிஏ ஹைவே 17/75 இல் அமைந்துள்ள சரளை சாலை ஆகும். ஜிஏ நெடுஞ்சாலை 17/75 இன் நுழைவாயிலில் இருந்து சுமார் 100 கெஜம் தொலைவில் உள்ள ஒரு ஆழமற்ற சிற்றோடையை நோக்கி சாலை செல்கிறது, ஆனால் சாதாரண சூழ்நிலையில் கடக்க நான்கு சக்கர வாகனம் தேவைப்படாது.  
ப்ளூ ஹோல் அருவியை அடைய, ஹை ஷோல்ஸ் டிரெயில் வழியாக ஒரு மைல் கீழ்நோக்கிச் செல்ல வேண்டும். பாதையின் பிற்பகுதிக்கும் ஹை ஷோல்ஸ் க்ரீக்கிற்கும் இடையில் அமைந்துள்ள நெருப்பு வளையங்களைக் கொண்ட எளிதில் அடையாளம் காணக்கூடிய பல பழமையான முகாம்கள் உள்ளன, அவை பெரிய மற்றும் சிறிய குழுக்களுக்கு முகாமிடலாம். ஒரு சிறிய கண்காணிப்பு தளம் நீர்வீழ்ச்சியை கண்டும் காணாதது போல் அவை நீலத் துளைக்குள் விழுகின்றன. ப்ளூ ஹோல் பத்து அடிக்கும் மேலான ஆழத்தை அடைகிறது. மேலும் கோடை மாதங்களில் நீச்சல் வீரர்கள், மலையேறுபவர்கள் மற்றும் முகாமிடுவோர்களுக்கான பொதுவான இடமாக உள்ளது, அப்போது சிற்றோடை வெப்பநிலை 40 ஃபாரன்ஹீட்டில் இருக்கும்.
# ஷசாம்! பியூரி ஒப் தி காட்சு

**ஷசாம்! பியூரி ஒப் தி காட்சு** என்பது 2023 ஆம் ஆண்டு வெளியான அமெரிக்க நாட்டு மீநாயகன் திரைப்படம் ஆகும். இப்படமானது ஷசாம் என்ற டிசி காமிக்ஸ் வரைகதையில் தோன்றிய மீநாயகன் கதாபாத்திரத்தை மையமாகக் கொண்டு நியூ லைன் சினிமா, மேட் கோஸ்ட் புரொடக்சன்சு, தி சப்பிரான் கம்பெனி மற்றும் டிசி பிலிம்ஸ் ஆகிய நிறுவனங்கள் தயாரிக்க, வார்னர் புரோஸ். பிக்சர்ஸ் என்ற நிறுவனம் மூலம் உலகம் முழுவதும் விநியோகம் செய்யப்படுகிறது.  
இது டிசி நீட்டிக்கப்பட்ட பிரபஞ்சத்தின் பன்னிரட்டாவது திரைப்படமாகவும் 2019 ஆம் ஆண்டு வெளியான ஷசாம்! என்ற திரைப்படத்தின் தொடர்சியாகவும் உருவாக்கப்பட்டுள்ளது. இந்த திரைப்படத்தை டேவிட் எப். சாண்ட்பெர்க்கு என்பவர் இயக்க, கென்றி கெய்டன் மற்றும் கிறிஸ் மோர்கன் ஆகியோர் திரைக்கதை எழுத, சக்கரி லெவி, அசர் ஏஞ்சல், ஜாக் இடிலன் கிரேசர், திஜிமோன் கவுன்சோ, ரேச்சல் சீக்லர், கெலன் மிரென் மற்றும் இலூசி லியு போன்ற பலர் நடித்துள்ளார்கள்.  
ஷசாம்! பியூரி ஒப் தி காட்சு படம் மார்ச்சு 14, 2023 அன்று லாஸ் ஏஞ்சல்ஸில் உள்ள பாக்சு வில்லேஜ் தியேட்டரில் திரையிடப்பட்டது, மற்றும் மார்ச்சு 17 அன்று அமெரிக்காவில் வெளியிடப்பட்டது. இந்தத் திரைப்படம் விமர்சகர்களிடமிருந்து கலவையான விமர்சனங்களைப் பெற்று உலகளவில் $125 மில்லியன் தயாரிப்பு செலவில் $134 மில்லியன் வசூலித்தது.
# பாமாசா விளையாட்டரங்கம்

**பாமாசா விளையாட்டரங்கம்** (*Bhamashah Stadium*) இந்தியாவின் உத்தரப்பிரதேச மாநிலத்தின் மீரட் நகரில் அமைந்துள்ள துடுப்பாட்ட விளையாட்டரங்கமாகும். 2003 ஆம் ஆண்டு உத்தரப்பிரதேச துடுப்பாட்ட அணி பஞ்சாப் துடுப்பாட்ட அணிக்கு எதிராக விளையாடிய போது போட்டி சமநிலையில் முடிவடைந்தது. அப்போது முதல் நவம்பர் 2013 வரை உத்தரப் பிரதேச துடுப்பாட்ட அணிக்காக ஐந்து போட்டிகள் இங்கு நடைபெற்றுள்ளன. கருநாடகா துடுப்பாட்ட அணிக்கும் சொந்த அணியான உத்தரப்பிரதேச துடுப்பாட்ட அணிக்கும் இடையேயான போட்டியில் மனீசு பாண்டே 194 ஓட்டங்கள் எடுத்தார். உள்நாட்டு துடுப்பாட்ட அரங்கமான இந்த விளையாட்டரங்கம் இந்திய வேகப்பந்து வீச்சாளர்கள் பிரவீன் குமார் மற்றும் புவனேசுவர் குமார் ஆகியோருக்கு சொந்த மண்ணில் உள்ள விளையாட்டரங்கமாகத் திகழ்கிறது.
# ஜல்-ஜீரா

**ஜல்-ஜீரா**, அல்லது **ஜல்ஜிரா**, ஒரு இந்திய பானமாகும். இது ஜல்-ஜீரா தூள் எனப்படும் மசாலா கலவையுடன் சுவைக்கப்படுகிறது. இந்தியில், "ஜல்" என்றால் தண்ணீர் மற்றும் "ஜீரா" என்றால் சீரகம். இந்த பானத்தில் முக்கியமாக எலுமிச்சை மற்றும் ஜல்ஜிரா தூள் ஆகியவை கலந்துள்ளன. இது இந்தியாவில் பிரபலமான கோடைக்கால பானமாகும். இது நாக்கின் சுவை மொட்டுகளை தூண்டுவதால், சில சமயங்களில் இது பசியை உண்டாக்கக்கூடும்.  
ஜல்ஜிரா பொடி பொதுவாக சீரகம், இஞ்சி, புதினா இலை, கருப்பு உப்பு, சில பழ தூள் (பொதுவாக மாம்பழம் அல்லது சில வகையான சிட்ரஸ் சுவை) மற்றும் மிளகாய் அல்லது காரமான மிளகு தூள் ஆகியவற்றைக் கொண்டு உருவாக்கப்பட்டுள்ளது.
# ஜல்-ஜீரா

## வரலாறு மற்றும் கலாச்சாரம்

ஜல்ஜீரா கங்கை நதிக்கரையில் . ஒரு காலத்தில், தூள் கல் பாளங்களில் அரைக்கப்பட்டு, மண் பானைகளில் சேமிக்கப்பட்டது.  
சீரகம் செரிமானத்திற்கு உதவும் ஒரு மருத்துவப் பொருளாகும். புதினா குளிர்ச்யைக் கொண்டுள்ளது. கருப்பு உப்பு அல்லது கல் உப்பு செரிமானத்திற்கு உதவுகிறது.  
வடஇந்திய பகுதிகளின் வெப்பநிலைக்கு எதிராக குளிர்ச்சியான பண்புகளைக் கொண்டிருப்பதால் ஜல்ஜீரா வட இந்தியாவில் பிரபலமானது..
# ஜல்-ஜீரா

## மேலும் பார்க்கவும்

- ஜீரா தண்ணீர்
- இந்திய பானங்களின் பட்டியல்
# மோகினியாட்டம் (திரைப்படம்)

***மோகினியாட்டம்*** என்பது ஸ்ரீகுமரன் தம்பி இயக்கி 1976 ஆம் ஆண்டு வெளிவந்த இந்திய மலையாளத் திரைப்படமாகும். இப்படத்தில் அடூர் பாசி, இலட்சுமி, டிஆர் ஓமனா மற்றும் நிலம்பூர் பாலன் ஆகியோர் முக்கிய வேடங்களில் நடித்துள்ளனர். படத்திற்கு ஜி. தேவராஜன் இசையமைத்துள்ளார் .  
இப்படத்திற்காக பி.எஸ்.நிவாஸ் சிறந்த ஒளிப்பதிவாளருக்கான தேசிய விருது பெற்றார். இப்படம் மூன்று தென்னிந்திய பிலிம்பேர் விருதுகளை வென்றது.
# மோகினியாட்டம் (திரைப்படம்)

## நடிகர்கள்

- அடூர் பாசி கிருஷ்ணன்
- லட்சுமி மோகினி
- டி. ஆர். ஓமனா நளினி
- நீலம்பூர் பாலன் பணிக்கர்
- பி.என்.மேனன் நடிகர் கே.என்.பணிக்கர்
- மணியப்பிள்ளை ராஜு வேலை தேடுவோன்
- பாபு நந்தகோடு மாப்பிள்ளை
- கே.பி.உம்மர் நரேந்திரன்
- கனகதுர்கா அனசுயா
- எம்.ஜி.சோமன் வேணு
- மல்லிகா சுகுமாரன் ரஞ்சினி
- மாஸ்டர் ராஜகுமாரன் தம்பி சிறுவயது சிந்து
- டி.பி.மாதவன் நளினாவின் கணவன்
- ஜகதி ஸ்ரீகுமார் ரஞ்சினியின் காதலன்
- விஜயன் குட்டி
- வாஞ்சியூர் ராதா நிர்மலாவின் அத்தை
- மாஞ்சேரி சந்திரன் ஓட்டல் வரவேற்பாளர்
- பி.ஆர்.மேனன் தொழிலதிபர்
- பிரதாபசந்திரன் இராகவன் நாயர்
- ஹரிப்பாடு சோமன் வீட்டு வேலையாள்
- கிரிஜா ஸ்ரீதேவி
- மாஸ்டர் சேகர் சிந்து
# மோகினியாட்டம் (திரைப்படம்)

## ஒலிப்பதிவு

ஜி.தேவராஜன் இசையமைத்துள்ள இந்த பாடல் வரிகளை ஸ்ரீகுமரன் தம்பி மற்றும் ஜெயதேவர் எழுதியுள்ளனர்.
| 1 | "ஆறன்மூல பகவானே" | பி.ஜெயச்சந்திரன் | ஸ்ரீகுமாரன் தம்பி |  |
| --- | --- | --- | --- | --- |
| 2 | "கண்ணீர் கண்டால்" | பி. மாதுரி | ஸ்ரீகுமாரன் தம்பி |  |
| 3 | "ராதிகா கிருஷ்ணா" | மண்ணூர் ராஜகுமாரனுண்ணி | ஜெயதேவர் |  |
| 4 | "சுந்தமென்ன பாடதினெந்தர்தம்" | கே.ஜே.யேசுதாஸ் | ஸ்ரீகுமாரன் தம்பி | } |
# மோகினியாட்டம் (திரைப்படம்)

## விருதுகள்

; பிலிம்பேர் விருதுகள் தென்னிந்தியா - 1976  
- சிறந்த திரைப்படம் - மலையாளம் - ராஜி & தப்சி
- சிறந்த இயக்குநர் - மலையாளம் - ஸ்ரீகுமரன் தம்பி
- சிறந்த நடிகை - மலையாளம் - லட்சுமி
# டோல்கோச் அருவி

**டோல்கோச் அருவி** (Dolgoch Falls) என்று அழைக்கப்படும் அருவி மிட் வேல்ஸ், க்வினெட், டைவின் அருகே உள்ள மூன்று அருவிகளின் தொடர் ஆகும். இந்த அருவியானது நாண்ட் டோல்-கோச் ஓடையின் ஒரு பகுதியாகும், இது அஃபோன் ஃபேத்யூவில் பாய்கிறது, மேலும் இது டாலிலின் இருப்புப்பாதை வழியின் அருகிலுள்ள டோல்கோச் நிலையத்திலிருந்து பிரபலமான நடைப்பாதையை உருவாக்குகிறது.
# கோரோனீயா சமர் (கிமு 447 )

**கோரோனீயா சமர்** (*Battle of Coronea*, **முதல் கோரோனீயா சமர்** என்றும் அழைக்கப்படுகிறது) என்பது முதல் பெலோபொன்னேசியப் போரின் போது ஏதெனியன் தலைமையிலான டெலியன் கூட்டணி மற்றும் போயோட்டியன் கூட்டணி இடையே கிமு 447 இல் நடந்த மோதலாகும்.  
கிமு 457 இல் ஏதெனியர்கள் ஓனோபைட்டா போரின் முடிவில் போயோட்டியாவைத் தங்கள் கட்டுப்பாட்டுக்குள் கொண்டுவந்தனர். மேலும் அடுத்த பத்து ஆண்டுகள் தங்கள் கூட்டணியின் வரம்பை அதிகரித்து பலப்படுத்த முயன்றனர். கிமு 454 இல் பாரசீகத்திற்கு எதிரான எகிப்திய கிளர்ச்சிக்கு உதவ முயன்று அனுப்பபட்ட ஒரு கடற்படையை ஏதென்ஸ் இழந்தது. அதன்பிறகு டெலியன் கூட்டணியின் மற்ற உறுப்பு நாடுகள் கிளர்ச்சியில் ஈடுபடலாம் என்று அஞ்சி, ஏதென்ஸ் கிமு 453 இல் டெலோசிலிருந்த கூட்டணியின் கருவூலத்தை தங்கள் நகரத்திற்கு மாற்றினர். மேலும் கிமு 450 இல் பாரசீகத்துடன் கால்லியாஸ் அமைதி ஒப்பந்த்ததை மேற்கொண்டனர்.  
டெலியன் கூட்டணி நடைமுறையில் ஒரு ஏதெனியப் பேரரசாக இருந்தது. ஏதென்ஸ் பொதுவாக ஏஜியன் கடலில் தங்கள் ஆதிக்கத்தை செலுத்துவதில் வெற்றி பெற்றாலும். அவர்கள் தரைப்போர்களில் குறைவான வெற்றிகளையே ஈட்டினர். கிமு 457 இல் ஏதெனியன் வெற்றிக்குப் பிறகு எதிர்ப்பாக இருந்த பிரபுக்களை போயோட்டியாவிலிருந்து நாடு கடத்தப்பட்டனர். அவர்கள் கிமு 447 ஆண்டு வாக்கில், நாடுதிரும்பினர். சில போயோட்டியன் நகரங்களையும் கைப்பற்றத் தொடங்கினர். இதை அறிந்த ஏதென்சு இதை ஒரு சிறு கலமகாக கருதி டால்மிடீஸ் என்பவரின் தலைமையில் பெரிய குடும்பத்து இளைஞர்கள் அதிகமாக கொண்ட 1,000 ஹெப்லைட்டுகளையும், அவர்களது கூட்டாளிகளின் பிற துருப்புக்களுடன் அனுப்பியது. இந்தக் கலகத்தை எளிதாக எடுத்துக் கொள்ளக்கூடாது இதை அடக்க தீவிர நடவடிக்கை தேவை என்று பெரிக்கிள்ஸ் எச்சரித்து பார்த்தார். ஆனால் அவை அதைக் கேட்கவில்லை. சிறு படையை மட்டும் அனுப்பினால் போதும் என்று கருதி அப்படியே அனுப்பியது. டால்மிடீஸ் மீண்டும் அந்த நகரங்களைத் திரும்பக் கைப்பற்றுவதற்காக படைகளுடன் போயோட்டியாவிற்கு அணிவகுத்துச் சென்றான். டால்மிடீஸ் கொரோனியாவை மீண்டும் கைப்பற்றினன். அங்கே ஒரு சிறு படையை நிறுவினார். ஓர்கோமெனைக் கைப்பற்ற முயற்சி செய்யவில்லை. ஊர் திரும்ப ஆரம்பித்தார். திரும்புகையில் கொரோனியாவில் ஓர்கோமெனை கைப்பற்றியவர்களும், நாடு கடத்தபட்ட போயோட்டியர்களும் ஒரு படையாக திரண்டு ஏதெனியப் படைகளை தாக்கி தோற்கடித்தனர். தாக்குதலில் டால்மிடீஸ் இறந்தார். ஏதெனியப் படையினர் பலர் கைது செய்யப்பட்டனர். இவர்களை மீட்டுக்கொள்ளவேண்டி போயோட்டியாவில் தாங்கள் செலுத்திவந்த ஆதிக்கத்தை ஏதென்சு விட்டுக் கொடுக்க வேண்டி வந்தது. மேலும் டெலியன் கூட்டணியை விட்டு வெளியேற போயோட்டியா அனுமதிக்கப்பட்டது. போயோட்டியா போனதோடு லோக்கிரிசு, போசிசு போன்றவையும் ஏதென்சின் தொடர்பிலிருந்து விலகின. ஏதெனியர்களுக்கு இந்தப் போரில் ஏற்பட்ட தோல்வியானது யூபோயா மற்றும் மெகாராவுக்கு ஊக்கத்தை அளித்து அங்கு கிளர்ச்சிகள் ஏற்பட காரணமாயிற்று. இது எசுபார்த்தாவுடன் மேலும் மோதல்கள் ஏற்பட வழிவகுத்தது, பெலோபொன்னேசியன் போருக்கு பங்களித்தது.
# வேம்பநாடு (திரைப்படம்)

***வேம்பநாடு*** 1990 ஆம் ஆண்டு வெளிவந்த மலையாளத் திரைப்படமாகும், பேராசிரியர் . சிவபிரசாத் இயக்கத்தில் வெளியிடப்பட்ட இப்படத்தில் அஜீஸ், மகேஷ், ஜெயபாரதி ஆகியோர் முக்கிய வேடங்களில் நடித்துள்ளனர். இது உரையாடல்கள் இல்லாத இந்த சோதனைத் திரைப்படமாகும். இப்படம் 1990 ஆம் ஆண்டிற்கான கேரள மாநில திரைப்பட விருது - சிறப்பு ஜூரி விருதை வென்றது. மேலும் இது 1991 ஆம் ஆண்டு மெட்ராஸ் திரைப்பட விழாவின் பனோரமா பிரிவில் திரையிடப்பட்டது. திரைப்பட விமர்சகர் கோழிக்கோடன் தனது எல்லா காலத்திலும் 10 சிறந்த மலையாளத் திரைப்படங்களின் பட்டியலில் இந்தப் படத்தையும் சேர்த்துள்ளார்.
# வேம்பநாடு (திரைப்படம்)

## நடிகர்கள்

- அஜீஸ்
- மகேஷ்
- ஜெயபாரதி
- ரஞ்சினி
- டி.என்.கோபிநாதன் நாயர்
- பாபு நம்பூதிரி
- காவேரி
- தெஸ்னி கான்
- குட்டியேததி விலாசினி
# கோழிக்கோடன்

**கோழிக்கோடன்** என அழைக்கப்படும் **கே. அப்புக்குட்டன் நாயர்** (1925-2007), இந்தியாவின் கேரளாவைச் சேர்ந்த ஒரு திரைப்பட விமர்சகர் மற்றும் எழுத்தாளர் ஆவார். முதன்மையான மலையாள சினிமாவை உன்னிப்பாக நோக்கும் முதல் விமர்சகர்களில் ஒருவரான அவர் நான்கு தசாப்தங்களாக சுமார் 2,000 மலையாளத் திரைப்படங்களை மதிப்பாய்வு செய்தார். அவர் 1950 ஆம் ஆண்டுகளின் முற்பகுதியில் இருந்து திரைப்படங்களில் எழுதத் தொடங்கினார். அவர் *மாத்ருபூமி* மற்றும் *சந்திரிகாவில்* எழுதத் தொடங்கினார், பின்னர் *மாத்ருபூமி இல்லஸ்ட்ரேட்டட் வீக்லியின்* வழக்கமான பத்தியின் கட்டுரையாளராகத் திகழ்ந்தார். சினிக் (Cynic) மற்றும் நாதிர்ஷாவுடன் ( டிஎம்பி நெடுங்கடி ) (Nadirsha (T. M. P. Nedungadi) ஆகியோருடன் இவரும் இணைந்தார் இந்த மூவர் அணி மலையாளத்தில் திரைப்பட விமர்சனத்தை ஒரு தீவிரமான எழுத்து வகையாக உயர்த்தியதாக கூறப்படுகிறது. *சலதித்ராஸ்வதனம் எங்கனே* என்ற தலைப்பில் வெளியிடப்பட்ட இவரது நூல் 1988 ஆம் ஆண்டிற்கான சிறந்த சினிமா புத்தகத்திற்கான கேரள மாநில திரைப்பட விருதை பெற்றது. *படச்சோணிக்கு சலாம்* என்ற கவிதைத் தொகுப்பிற்காக 2010 ஆம் ஆண்டிற்கான கேரள சாகித்ய அகாடமி விருது (நகைச்சுவை) இவருக்கு வழங்கப்பட்டது. அவர் 20 ஜனவரி 2007 ஆம் தேதியன்று இறந்தார்.  
'கோழிக்கோடன் ஸ்மாரக சமிதி' மலையாளத்தில் சிறந்த சினிமா புத்தகத்திற்கு ஆண்டுதோறும் கோழிக்கோடன் புரஸ்காரம் என்ற விருதை நிறுவியுள்ளது.
# கோழிக்கோடன்

## இயற்றிய நூல்கள்

### சினிமா

- *சலசித்ரா சல்லாபம்* (டிசி புக்ஸ், 1982)
- *சலசித்ரா நிரூபனம்* (NBS, 1984)
- *சலசித்ரா ஜலகம்* (மாத்ருபூமி,1985)
- *சலசித்ராஸ்வதனம் எங்கனே* (பி.கே. பிரதர்ஸ், 1988)
- *சத்யன் என்ன நாடன்* (NBS, 1992)
- *மலையாள சினிமா: என்டே பிரேமபஜனம்* (பூர்ணா, 1999)
- *மலையாள சினிமாயிலே எக்கலத்தேயும் எத்தனையும் மிகச்சா பாத்து சித்திரங்கள்* (பூர்ணா, 2001)
# கோழிக்கோடன்

## இயற்றிய நூல்கள்

### கட்டுரைகள்

- *நவோல்லேகம்* (1966)
- *மஹானயா ஷிகாரி* (1973)
- *ஈஷானி புராணம்* (1988)
# கோழிக்கோடன்

## இயற்றிய நூல்கள்

### நகைச்சுவை

- *படச்சோனிக் சலாம்* (1998)
# கோழிக்கோடன்

## இயற்றிய நூல்கள்

### குழந்தைகள் இலக்கியம்

- *வாடோ ஞானும் கூடே வரம்* (1986)
- *வாடாமல்லியும் பனிநீர் பூவும்* (1992)
- *மஹாசரிதமாலா* - இரண்டு தொகுதிகள் (1983)
- *குட்டிகல்க்கொரு சம்மனம்* (2000)
# கோழிக்கோடன்

## தேர்வு

கோழிக்கோடன் தனது புத்தகம் ஒன்றில் மலையாளத் திரையுலகில் இதுவரை இல்லாத பத்துப் படங்களைப் பட்டியலிட்டுள்ளார்.  
- *சுயம்வரம்* (1972)
- *யவனிகா* (1982)
- *சந்தியா மயங்கும் நேரம்* (1983)
- *ஞான கந்தர்வன்* (1991)
- *வஸ்துஹாரா* (1991)
- *வேம்பநாடு* (1991)
- *அபரஹ்னம்* (1991)
- *கடவு* (1991)
- *தென்மாவின் கொம்பத்து* (1994)
- *ஓர்மகள் உண்டாயிருக்கணம்* (1995)
# குக்குடேசுவரர் கோவில்

**குக்குடேசுவரர் கோவில்** என்பது இந்தியாவின் ஆந்திரப் பிரதேசத்தின் கிழக்கு கோதாவரி மாவட்டத்தில் உள்ள பிதாபுரம் நகரில் உள்ள ஒரு இந்து சமய கோவிலாகும். சைவ மற்றும் சாக்த இந்து சமய மரபுகள் இரண்டிலும் இக்கோவில் முதன்மையானதாகத் திகழ்கிறது. இது பதினெட்டு மகா சக்தி பீடங்களுள் ஒன்றாகும். கோவிலின் மூலவர் குக்குடேஸ்வரர். இங்கு சிவபெருமான் ஒரு சேவல் வடிவில் அவரது மனைவி ராஜராஜேஸ்வரி தேவியுடன் இக்கோவிலில் குடிகொண்டுள்ளார்.  
மகா சக்தி பீடங்களில் ஒன்றான புருகுத்திகா தேவியின் கோவில், குக்குடேசுவரர் கோவில் வளாகத்தில் உள்ளது. கந்த புராணத்திலும், ஸ்ரீநாதரின் *பீமேசுவர புராணத்திலும்*, சமுத்திரகுப்தரின் அலகாபாத் கல் தூண் கல்வெட்டிலும் இந்த பிதாபுரம் குறிப்பிடப்பட்டுள்ளது.
# குக்குடேசுவரர் கோவில்

## அமைவிடம்

காக்கிநாடாவிலிருந்து, 16 கி.மீ. (9.9 மை) தொலைவிலும், ராஜமுந்திரியிலிருந்து 65கி.மீ. (40மை) தொலைவிலும் விசாகப்பட்டினத்திலிருந்து 140கி.மீ. (87மை) தொலைவிலும் .இக்கோவில் அமைந்துள்ளது.
# குக்குடேசுவரர் கோவில்

## கோவில்

குகுடேசுவரர் சுவாமி ஸ்படிக லிங்கத்துடன் சுயம்புவாக கருவறையில் எழுந்தருளியிருக்கிறார். இந்தக் கோவில் இங்குள்ள ஒற்றைக்கல் நந்திக்கும் (தெலுங்கில் *ஏக சிலா நந்தி* ) புகழ் பெற்றது.
# குக்குடேசுவரர் கோவில்

## திருவிழாக்கள்

மகா சிவராத்திரி, நவராத்திரி, கார்த்திகை மாத விழா ஆகியன இக்கோவிலில் கொண்டாடப்படும் முக்கிய திருவிழாக்கள் ஆகும். குக்குடேசுவரர் கோவிலில் ஆண்டுதோறும் மகாபகுள ஏகாதசி என்ற பெயரில் திருவிழா கொண்டாடப்படுகிறது.
# டேவிட் எப். சாண்ட்பெர்க்கு

**டேவிட் எப். சாண்ட்பெர்க்கு** (பிறப்பு: 21 சனவரி 1981) என்பவர் சுவீடன் நாட்டு திரைக்கதை ஆசிரியர், திரைப்பட இயக்குநர், படத்தொகுப்பாளர் மற்றும் திரைப்படத் தயாரிப்பாளர் ஆவார். இவர் பல குறும் படங்களுக்கும் மற்றும் லைட்ஸ் அவுட் (2016), அன்னாபெல்: கிரேயேசன் (2017) போன்ற திகில் திரைப்படங்களுக்கு பிரபலமானவர். அதை தொடர்ந்து ஷசாம்! (2019), ஷசாம்! பியூரி ஒப் தி காட்சு (2022) போன்ற டிசி நீட்டிக்கப்பட்ட பிரபஞ்சத் திரைப்படங்களிலும் பணிபுரிந்துள்ளார்.
# டேவிட் எப். சாண்ட்பெர்க்கு

## ஆரம்ப கால வாழ்க்கை

டேவிட் எப். சாண்ட்பெர்க்கு என்பவர் சனவரி 21, 1981 ஆம் ஆண்டில் சுவீடன் நாட்டில் ஜான்கோபிங்கில் பிறந்தார். இவரது சிறுவயதிலிருந்து பல திரைப்படங்களைப் பார்த்து வளர்ந்தார். இவர் இளம் வயதிலேயே ஒரு காணொளி கடையில் பணிபுரிந்தார், மேலும் திரைப்படத் தயாரிப்பிற்காக தனது சொந்த படப்பிடிப்பு சாதனத்தை வாங்குவதற்காக பணத்தைச் சேமித்தார்.
# ஜெப் ஜான்சு

**ஜெப்ரி ஜான்ஸ்** (பிறப்பு: சனவரி 25, 1973) என்பவர் அமெரிக்க நாட்டு வரைகதை புத்தக எழுத்தாளர், திரைக்கதை ஆசிரியர், திரைப்படம் மற்றும் தொலைக்காட்சி தயாரிப்பாளர் ஆவார். இவர் டிசி காமிக்ஸ் கதாபாத்திரங்களான கிரீன் லன்டர்ன், அக்வாமேன், பிளாஷ் மற்றும் சூப்பர்மேன் ஆகியவற்றில் இவரின் பணி விமர்சன ரீதியான பாராட்டைப் பெற்றது.  
இவர் 2010 முதல் 2018 வரை டிசி என்டர்டெயின்மென்ட்டின் தலைமை கிரியேட்டிவ் அதிகாரியாக பணியாற்றினார் மற்றும் 2016 முதல் 2018 வரை தலைவராகவும் பணியாற்றினார். அத்துடன் டிசி பிலிம்ஸின் இணை நிறுவனர் மற்றும் முன்னாள் இணைத் தலைவர் மற்றும் 2018 வரை டிசி நீட்டிக்கப்பட்ட பிரபஞ்சத்தின் முன்னாள் இணை இயக்குநராகவும் இருந்துள்ளார். இவர் கிரீன் லன்டர்ன் (2011), பேட்மேன் வி சூப்பர்மேன்: டவுன் ஆஃப் ஜஸ்டிஸ் (2016), சூசைட் ஸ்க்வாட் (2016), வொண்டர் வுமன் (2017), ஜஸ்டிஸ் லீக் (2017), ஷசாம்! (2019), பேர்ட்ஸ் ஆஃப் பிரே (2020) ஆகிய படங்களில் தயாரிப்பாளர் அல்லது நிர்வாக தயாரிப்பாளராகவும், அக்குவாமேன் (2018) படத்திற்கான கதையை இணைந்து எழுதி தயாரித்தார் மற்றும் வொண்டர் வுமன் 1984 (2020) திரைப்படத்திற்கான திரைக்கதையையும் எழுதியுள்ளார். அத்துடன் பிளாஷ் (2014–), டைட்டன்ஸ், (2018–) மற்றும் டூம் பேட்ரோல் (2019–) ஆகிய தொலைக்காட்சி தொடர்களை இணைந்து உருவாக்கியுள்ளார் மற்றும் பேட்வுமன் (2019–), ஸ்டார்கர்ல் (2020–) என்ற தொடர்களை உருவாக்கி தயாரித்துள்ளார்.  
இவர் தயாரிப்பாளர், எழுத்தாளர் மற்றும் நிர்வாகி என டிசி என்டர்டெயின்மென்ட் நிறுவனத்துடனான இவரின் ஈடுபாடு, உலக பாக்ஸ் ஆபிஸில் $5.6 பில்லியனுக்கும் மேல் வசூலித்து. 2018 ஆம் ஆண்டில் டிசி என்டர்டெயின்மென்ட்டில் தனது நிர்வாகப் பொறுப்பில் இருந்து விலகினார், மேட் கோஸ்ட் புரொடக்சன்சு என்ற தயாரிப்பு நிறுவனத்தைத் தொடங்கினார், அதே நேரத்தில் வார்னர் புரோஸுடன் இணைந்து திரைப்படம், தொலைக்காட்சி மற்றும் வரைகதை புத்தகத் தலைப்புகளை டிசி நீட்டிக்கப்பட்ட பிரபஞ்சம் மற்றும் பிற டிசி பண்புகளை அடிப்படையாகக் கொண்டு ஷசாம்! பியூரி ஒப் தி காட்சு (2022) போன்ற படங்களில் எழுதி தயாரிப்பதில் தொடர்ந்து பணியாற்றினார்.
# சக்கரி லெவி

**ஜாக்கரி லெவி புக்** (பிறப்பு: செப்டம்பர் 29, 1980) என்பவர் அமெரிக்க நாட்டு நடிகர், பாடகர் மற்றும் நகைச்சுவையாளர் ஆவார். இவர் சக் (2007-2012) என்ற தொடரில் சக் பார்டோவ்ஸ்கியாக நடித்ததற்காகவும், ஷசாம்! (2019), ஷசாம்! பியூரி ஒப் தி காட்சு (2022) போன்ற டிசி நீட்டிக்கப்பட்ட பிரபஞ்சப் படங்களிலும் நடித்ததற்காக விமர்சன ரீதியான பாராட்டைப் பெற்றார். அத்துடன் 2013 முதல் 2017 வரை மார்வெல் திரைப் பிரபஞ்சத் திரைப்படங்களான தோர்: த டார்க் வேர்ல்டு (2013) மற்றும் தோர்: ரக்னராக் (2017) போன்ற படங்களில் 'பான்றல்' என்ற கதாபாத்திரத்தில் நடித்துள்ளார்.
# அசர் ஏஞ்சல்

**ஆசேர் டோவ் ஏஞ்சல்** (பிறப்பு: செப்டம்பர் 6, 2002) என்பவர் அமெரிக்க நாட்டு நடிகர் ஆவார். இவர் 2008 ஆம் ஆண்டு நடிகை ஜெசிகா சாஸ்டெய்ன் நடித்த 'ஜோலீன்' என்ற திரைப்படத்தின் மூலம் குழந்தை நடிகராக தனது வாழ்க்கையைத் தொடங்கினார். பின்னர் 2017 ஆம் ஆண்டில் டிஸ்னி சேனல் தொடரான 'ஆண்டி மேக்' என்ற தொடரில் ஜோனா பெக் என்ற கதாபாத்திரத்திற்காக இவர் அறியப்படுகிறார்.  
இவர் 2019 ஆம் ஆண்டும் முதல் டிசி நீட்டிக்கப்பட்ட பிரபஞ்சப் திரைப்படங்களான ஷசாம்! (2019) மற்றும் ஷசாம்! பியூரி ஒப் தி காட்சு (2022) போன்ற படங்களில் 'பில்லி பாஸ்டன்' என்ற கதாபாத்திரத்தில் நடித்துள்ளார்.
# அசர் ஏஞ்சல்

## ஆரம்பகால வாழ்க்கை

ஏஞ்சல் செப்டம்பர் 6, 2002 இல் பீனிக்ஸ், அரிசோனாவில் ஜோடி மற்றும் கோகோ ஏஞ்சல் ஆகியோருக்கு மகனாகப் பிறந்தார். மேலும் இவருக்கு ஒரு சகோதரன் மற்றும் சகோதரியுடன் மூன்று உடன்பிறப்புகளில் மூத்தவர் ஆவார். இவர் ஒரு யூதர் மதத்தை சேர்ந்தவர் ஆவார்.
# ஒன்னு சிரிக்கு

***ஒண்ணு சிரிக்கு*** என்பது 1983 ஆம் ஆண்டில் வெளிவந்த இந்திய மலையாள மொழித் திரைப்படமாகும். இப்படம் பிஜி விஸ்வம்பரனின் இயக்கத்தில் உருவானது. இப்படத்தில் மம்முட்டி, ஸ்வப்னா, அடூர் பாசி, ராஜ் குமார் மற்றும் ஜலஜா ஆகியோர் முக்கிய வேடங்களில் நடித்திருந்தனர். படத்திற்கு ஜான்சன் இசையமைத்தார்.
# ஒன்னு சிரிக்கு

## நடிகர்கள்

- உன்னிகிருஷ்ணனாக மம்முட்டி
- ரோகினி மேனனாக ஸ்வப்னா
- கிருஷ்ணன் நாயராக அடூர் பாசி
- ராஜுவாக ராஜ் குமார்
- ஊர்மிளா மேனனாக ஜலஜா
- கோவிந்தன்குட்டியாக கே.பி.உம்மர்
- ராதாவாக சுகுமாரி
- அனந்தபத்மநாபன் ஐயராக சங்கரடி
- டாக்டர் ஜார்ஜாக நெடுமுடி வேணு
- ரோகினியின் தாயாக சாந்தகுமாரி
- ரோகிணியின் அக்காவாக வடிவுக்கரசி
- குந்தரா ஜானி
# ஒன்னு சிரிக்கு

## ஒலிப்பதிவு

பூவாச்சல் காதரின் பாடல் வரிகளுக்கு ஜான்சன் இசையமைத்துள்ளார்.
| 1 | "நீ மனசின் தாளம்" | வாணி ஜெயராம், உண்ணிமேனன் | பூவாச்சல் காதர் |  |
| --- | --- | --- | --- | --- |
| 2 | "நீ மனசின் தாளம்" (எம்) | கே. ஜே. யேசுதாஸ் | பூவாச்சல் காதர் |  |
| 3 | "சங்கல்பங்கள் பூச்சூடும்" | கே.ஜே.யேசுதாஸ் | பூவாச்சல் காதர் | } |
# தீபக் சாந்து

**தீபக் சந்து** (Deepak Sandhu) இந்தியாவைச் சேர்ந்த ஒரு பத்திரிகையாளர் ஆவார். 1948 ஆம் ஆண்டு டிசம்பர் மாதம் 19 ஆம் தேதியன்று இவர் பிறந்தார். இந்திய மத்திய தகவல் ஆணையத்தின் தலைமை தகவல் ஆணையராக பணியாற்றினார்.  
தலைமைத் தகவல் ஆணையராக இருந்த சத்யானந்த மிசுராவுக்குப் பிறகு 2013 ஆம் ஆண்டு செப்டம்பர் மாதம் 5 ஆம் தேதியன்று முதல் பெண் தலைமைத் தகவல் ஆணையராக பதவிக்கு வந்தார். தூபக் சாந்து 1971 ஆம் ஆண்டு தொகுதியைச் சேர்ந்த இந்திய தகவல் சேவை அதிகாரியாவார்.
# தீபக் சாந்து

## தொழில்

இந்திய குடியரசுத் தலைவர் பிரணாப் முகர்ச்சி மத்திய தகவல் ஆணையத்தின் முதல் பெண் தலைமைத் தகவல் ஆணையராக தீபக் சாந்திற்குப் பதவிப் பிரமாணம் செய்துவைத்தார்.  
இப்பதவிக்கு வருவதற்கு முன்பாக இவர் முதன்மை பொது இயக்குநர் (ஊடகங்கள் மற்றும் தொடர்புகள்) , பத்திரிகை தகவல் பணியகம், இந்தியத் தொலைக்காட்சி நிறுவனம், அனைத்திந்திய வானொலி நிறுவனம் ஆகியவற்றின் செய்திப் பிரிவின் பொது இயக்குநர் போன்ற பதவிகளில் பணியாற்றினார். 2009 ஆம் ஆண்டு தகவல் ஆணையராக நியமிக்கப்பட்டார்.  
கேன்சு, பெர்லின், வெனிசு மற்றும் டோக்கியோவில் நடத்தப்பட்ட பன்னாட்டு திரைப்பட விழாக்கள், உருசியாவின் கெலென்ட்யிக் மற்றும் சைப்ரசில் நடந்த பயங்கரவாதம் மற்றும் மின்னணு ஊடகங்கள் பற்றிய பன்னாட்டு மாநாடு மற்றும் அட்லாண்டா, அமெரிக்கா, பீகிங் போன்ற இடங்களில் நடைபெற்ற செய்தியாளர்கள் சந்திப்புகள் உட்பட பல்வேறு நிகழ்வுகளில் இந்தியாவைப் பிரதிநிதித்துவப்படுத்தி உலகம் முழுவதும் தீபக் சாந்து விரிவாகப் பயணம் செய்துள்ளார்.
# உட்பட்டி பிடுகு

என்பது பண்டைய இந்திய கல்வெட்டுகளில் காணப்படும் ஒரு பெயர். பல வரலாற்றாசிரியர்கள், இந்த கல்வெட்டுகளை கவனத்தில் கொண்டு, அவற்றை விரிவாக எழுதியுள்ளனர். இந்த சொற்றொடரின் பொருள் 'இடி மின்னல்.' இது ஆந்திராவில் செயல்பட்ட ஒரு கலைஞர் சங்கத்தின் (Artist Guild) பெயராக இருக்கலாம் என்று நம்பப்படுகிறது. கல்வெட்டு தெலுங்கு கன்னட எழுத்துகளில் பொறிக்கப்பட்டுள்ளது.  
கே.வி.சௌந்தரராஜன் கல்வெட்டை உட்பட்டிபிடுகு என்று படித்து, இதை யாத்திரை முத்திரை என்று விளக்கியுள்ளார். தீபக் கண்ணால் மற்றும் ஜெயராம் பொடுவால் ஆகியோர் 'ஸ்ரீ உட்பட்டிபிடுகு', நிருக்தா, 2005 என்ற தலைப்பில் ஒரு சிறப்புத் தொகுப்பில் பணியாற்றினர். ஒரு புதிய இயக்கத்தை உருவாக்கி அரசியல் செல்வாக்கைப் பெற முடிந்த ஒரு மதத் தலைவரின் பெயர் உட்பட்டி பிடுகு என்று தீபக் கண்ணால் நம்புகிறார்.
# உட்பட்டி பிடுகு

## இந்தத் தலைப்பு இடம்பெறும் தளங்களின் பட்டியல்

தளங்களின் பட்டியல்:
# உட்பட்டி பிடுகு

## இந்தத் தலைப்பு இடம்பெறும் தளங்களின் பட்டியல்

### குகைக் கோயில்கள்

- அக்கண்ணா மடன்னா
- மொகல்ராஜபுரம்
- உண்டவல்லி
- கட்னந்திரா
- போகர்டன்
# உட்பட்டி பிடுகு

## இந்தத் தலைப்பு இடம்பெறும் தளங்களின் பட்டியல்

### கட்டமைப்பு கோவில்கள்

- ஆலம்பூர்
- சத்யவோலு
- மகாநந்தியில் உள்ள மகாநந்தீஸ்வரர் கோவில் - இங்குள்ள கல்வெட்டான, "வஞ்சித ஸ்ரீ உத்பட்டிபிடுகு கொலுவு க்கமிய பிரிதிவி பீ(மா) வ்ரசே, தீபக் கண்ணால், கிருஷ்ண சாஸ்திரி உதவியுடன், "வஞ்சித ஸ்ரீ உட்பட்டிபிடுகு கொலுவு காமிய பிரிதிவ்பீமா" என்று படித்துள்ளார். விரசே...". அதாவது ஸ்ரீ உட்பட்டிபிடுகுவின் விருப்பப்படி உருவாக்கப்பட்டது. காமியா ப்ருத்விபீமாவின் சேவையில் எழுதப்பட்டது. இது 'ஸ்ரீ உட்பட்டிபிடுகு', நிருக்தா, கலை வரலாறு மற்றும் அழகியல் இதழ், பரோடா, MS பல்கலைக்கழகம், 2005 (ஆங்கிலம்: Journal of Art History and Aesthetics, Baroda, MS University, 2005) என்ற தலைப்பில் குறிப்பிடப்பட்டுள்ளது.  
ஆந்திரப் பிரதேசத்தின் சதானிகோட்டாவில் அமைந்துள்ள ஒரு மணற்கல் குவாரியின் பாறைகளில் கீழ்கண்ட கல்வெட்டுகள் கண்டறியப்பட்டதாக பி.ராஜேந்திர பிரசாத் கூறியுள்ளார். கல்வெட்டு பாடம் இதுவாகும்: "ஸ்ரீ உட்பட்டி பிடுகு, ஸ்ரீ அத்தும்னன், ஏகாந்தனிவாசி லோக சில பீமா. . . " இந்த களத்திலிருந்து பல செதுக்கப்பட்ட கற்களும் தூண்களும் கண்டறியப்பட்டுள்ளன.
# உட்பட்டி பிடுகு

## மேலும் பார்க்கவும்

- தொன்மையான தெலுங்கு கல்வெட்டு
# லோஹானி குகைகள்

**லோஹானி குகைகள்** என்பது இந்தியாவின் தென்மேற்கு மத்தியப் பகுதியில், கைவிடப்பட்ட மாண்டு களத்திற்கு அருகில் காணப்படும், பாறையில் வெட்டப்பட்ட குகைகள் மற்றும் கோவில்கள் ஆகும்.. இங்கு மேற்கொள்ளப்பட்ட அகழ்வாராய்ச்சிகள் வாயிலாக இவைகள் கிபி 11 மற்றும் 12 ஆம் நூற்றாண்டைச் சேர்ந்தவை என கணிக்கப்பட்டுள்ளது. தொல்பொருள் ஆய்வில் சிவன், பார்வதி, விஷ்ணு மற்றும் லட்சுமி ஆகிய இந்து சமய சிலைகள் மற்றும் சிற்பங்கள் கிடைத்துள்ளன. இக்குகைக் கோவில்கள் அநேகமாக சைவ சமய மரபைச் சேர்ந்த இந்து மடங்களாக இருந்திருக்கலாம் என்று கருதப்படுகிறது. 13 ஆம் நூற்றாண்டுக்குப் பிறகு கட்டப்பட்ட இஸ்லாமிய நினைவுச்சின்னங்கள் இதன் அருகில் உள்ளன.  
இந்து மற்றும் முஸ்லீம் நினைவுச்சின்னங்களின் தொகுதி, மத்திய பிரதேசத்தின் தார் மாவட்டம், மாண்டுவிலிருந்து 300 கிலோமீட்டர்கள் (190 மை) தொலைவில், போபாலுக்கு தென்மேற்கே அமைந்துள்ளது.இது யுனெஸ்கோ உலக பாரம்பரிய தளம் என்ற பட்டியலில் சேர்க்கப்பட்டுள்ளது. இது N-MP-90 குறியீட்டுடன் இந்தியாவின் தேசிய முக்கியத்துவத்தின் நினைவுச்சின்னங்களில் பட்டியலிடப்பட்டுள்ளது.
# குளிமாவு குகைக் கோவில்

**ஹுளிமாவு குகைக் கோவில்**, ஹுளிமாவு **சிவன் குகைக் கோவில்** அல்லது எளிமையாக **குகைக்** கோவில் என்றும் அழைக்கப்படுகிறது.
# குளிமாவு குகைக் கோவில்

## அமைவிடம்

இந்த ஹுளிமாவு குகைக் கோவில், கர்நாடகா, பன்னர்கட்டா சாலையில், பிஜிஎஸ் நேஷனல் பப்ளிக் பள்ளிக்கு மிக அருகில் அமைந்துள்ளது. இக்குகைக்கோவில் ஸ்ரீ ஸ்ரீ பால கங்காதரசுவாமி மடத்தால் நிர்வகிக்கப்படுகிறது. ஸ்ரீ ராமானந்த சுவாமிஜி என்ற துறவி பல ஆண்டுகளாக இக்குகையில் தவம் செய்ததாகக் கூறப்படுகிறது, அவரது சமாதியும் இதனுள்ளே காணப்படுகிறது.
# குளிமாவு குகைக் கோவில்

## கோவில்

உள்ளே மூன்று முக்கிய தெய்வங்கள் நிறுவப்பட்டுள்ளன. நடுவில் ஒரு சிவலிங்கமும், ஒருபுறம் தேவி சிலையும், மறுபுறம் விநாயகர் சிலையும் நிறுவப்பட்டுள்ளன. குகையின் மறுபுறம் மிகவும் பழமையான தியான மண்டபம் காணப்படுகிறது.